

ΡίφΙΛΙ^ςπεοΙ 6γ I 
ΤΗθοϋοΓοε Μουιηαρι 
ϋβίε: 2008.11.^*39:46:22 
ΕΕΤ 

Ρθ35θπ: δίβΠΒο ΡϋΡ 
(θγπΟθΟΟθιΙ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


5069 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 532 

10 Νοεμβρίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού, παραλίας και πα¬ 
λαιού αιγιαλού στην θέση «ΚΟΛΠΟΣ ΑΓ. ΔΗΜΗ- 
ΤΡΙΟΥ - ΣΚΕΠΑΣΤΟ» του Δ.Δ. Καμαρίνας του Δή¬ 
μου Ανακτορίου Νομού Αιτωλ/νίας. 1 

Καθορισμός οριογραμμών υδατορεμμάτων Αστρα- 
κερής Δήμου Εσπεριών Ν. Κέρκυρας. 2 


ΑΠΟΦΑΣΕΙ Σ 

Αριθμ. 26423/1660 (1) 


Καθορισμός των ορίων αιγιαλού, παραλίας και παλαι¬ 
ού αιγιαλού στην θέση «ΚΟΛΠΟΣ ΑΓ. ΔΗΜΗΤΡΙΟΥ - 
ΣΚΕΠΑΣΤΟ» του Δ.Δ. Καμαρίνας του Δήμου Ανακτο¬ 
ρίου Νομού Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (Φ.Ε.Κ. 285/τ.Α7ΐ9.12.2001) 
«Περί αιγιαλού και παραλίας». 

2. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λπ.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενοποίη- 
ση του φορολογικού ελέγχου και άλλες διατάξεις» (Φ.Ε.Κ. 
15/τ.Α728.1.2004), με την οποία ορίζεται ότι από 10.4.2004 
αρμοδιότητες του Υπουργού Οικονομίας και Οικονομικών 
οι οποίες ανήκαν ή είχαν μεταβιβαστεί στους Νομάρχες 
μέχρι την έναρξη λειτουργίας των Νομαρχιακών Αυτοδιοι¬ 
κήσεων και αφορούν θέματα του Υπουργείου Οικονομίας 
και Οικονομικών, που εξαιρέθηκαν από την κατάργηση με 
τις διατάξεις της παρ.2 του άρθρου 39 του ν. 2218/1994, 
περιέρχονται στον Γενικό Γραμματέα της Περιφέρειας. 

5. Την υπ’ αριθμ. 11405 /6.9.2004 απόφαση του Γ ενικού Γ ραμ¬ 
ματέα που ορίζει την Δ.Δ.Ε ως αρμόδια Διεύθυνση για την 
μελέτη και εισήγηση θεμάτων αιγιαλού και παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 


7. Την από 25.9.2007 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 
του αιγιαλού, παραλίας και παλαιού αιγιαλού στην θέση 
«ΚΟΛΠΟΣ ΑΓ. ΔΗΜΗΤΡΙΟΥ - ΣΚΕΠΑΣΤΟ» του Δ.Δ. Καμα¬ 
ρίνας του Δήμου Ανακτορίου Ν. Αιτωλοακαρνανίας. 

8. Τα τοπογραφικά και υψομετρικά διαγράμματα αιγι- 
αλού και παραλίας τα οποία συντάχθηκαν σε κλίμακα 
1:1000 τον Ιούνιο του 2007 από τον Αγρονόμο Τοπογρά¬ 
φο Μηχανικό Σταύρου Κιτσάκη, σε μία (1) πινακίδα, ελέγ¬ 
χθηκαν για την ακρίβεια της αποτύπωσης στις 25.9.2007 
από την Αγρονόμο Τοπογράφο Μηχανικό Αργιαδίτη 
Ιωάννα υπάλληλο της Κτηματικής Υπηρεσίας Αιτωλ/νίας 
και θεωρήθηκαν από την ίδια στις 15.10.2007. 

9. Την σύμφωνη γνώμη (με τις συμπεριλαμβανόμενες πα¬ 
ρατηρήσεις) του Γ ενικού Επιτελείου Ναυτικού που διατυπώ¬ 
θηκε στο υπ’ αριθμ. 544.5/35/07/18.1.2008 έγγραφο του. 

10. Το υπ’ αριθμ. 524/27.2.2008 (υπ’ αριθμ. ΔΔΕ/ΠΔΕ 
15275/926/3.3.2008) έγγραφο της Κτηματικής Υπηρεσίας 
Αιτωλοακαρνανίας με το οποίο μας διαβιβάστηκαν τα 
σχετικά στοιχεία, αποφασίζουμε: 

Επικυρώνουμε την από 25.9.2007 έκθεση της κατά το 
άρθρο 3 του ν. 2971/2001 αρμόδιας Επιτροπής καθορισμού 
των ορίων αιγιαλού, παραλίας και παλαιού αιγιαλού στην 
θέση «ΚΟΛΠΟΣ ΑΓ. ΔΗΜΗΤΡΙΟΥ - ΣΚΕΠΑΣΤΟ» του Δ.Δ. Κα¬ 
μαρίνας του Δήμου Ανακτορίου Νομού Αιτωλ/νίας, καθώς 
και τα τοπογραφικά και υψομετρικά διαγράμματα αιγιαλού 
και παραλίας τα οποία συντάχθηκαν σε κλίμακα 1:1000 τον 
Ιούνιο του 2007 από τον Αγρονόμο Τοπογράφο Μηχανικό 
Σταύρου Κιτσάκη, σε μία (1) πινακίδα, ελέγχθηκαν για την 
ακρίβεια της αποτύπωσης στις 25.9.2007 από την Αγρο¬ 
νόμο Τοπογράφο Μηχανικό Αργιαδίτη Ιωάννα υπάλληλο 
της Κτηματικής Υπηρεσίας Αιτωλ/νίας και θεωρήθηκαν 
από την ίδια στις 15.10.2007. 

Στα τοπογραφικά αυτά διαγράμματα καθορίσθηκε η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2,.. ., Α23, Α24., η οριογραμμή 
της παραλίας με κίτρινη συνεχή πολυγωνική γραμμή με 
στοιχεία Π1, Π2,..., Π23, Π24. 

Στο πιο πάνω διάγραμμα καθορίζεται ζώνη παραλίας 
πλάτους 10 μέτρων για όλο το μήκος της ακτής για την 
εξυπηρέτηση των σκοπών της παραγράφου 2 του άρθρου 
1 και της παραγράφου 3 του άρθρου 2 του ν. 2971/2001. 

Η επιτροπή διαπίστωσε ότι δεν υφίσταται παλαιός 
αιγιαλός. 

Η Κτηματική Υπηρεσία Αιτωλ/νίας στην οποία κοι¬ 
νοποιείται η παρούσα απόφαση, παρακαλείται για την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


άμεση αποστολή της Έκθεσης της Επιτροπής και των 
Τοπογραφικών διαγραμμάτων στο Δήμο Ανακτορίου για 
ανάρτηση τους (Γνωμοδότηση αρ. 562/2005 του Νομικού 
Συμβουλίου του Κράτους). 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
(Αρθρ. 3 του ν. 2971/19.122001) 

Για τον καθορισμό των ορίων του Αιγιαλού και Παραλίας 
στη θέση «ΚΟΛΠΟΣ ΑΓ. ΔΗΜΗΤΡΙΟΥ-ΣΚΕΠΑΣΤΟ» του Δ.Δ.. 
Ν. Καμαρίνας Δήμου Ανακτορίου Ν. Αιτωλ/νίας, σήμερα την 
25.9.2007, ημέρα Τρίτη και ώρα 15:00 μ.μ, οι υπογεγραμμένοι: 

1. Δάλλας Γεώργιος, Εφοριακός ΤΕ/Α', Προϊστάμενος 
της Κτηματικής Υπηρεσίας Αιτωλ/ίας, ως Πρόεδρος, 

2. Αργιαδίτη Ιωάννα, Αγρονόμος και Τοπογράφος Μηχ/ 
κος ΠΕ/Β’, της Κτηματικής Υπηρεσίας Αιτωλοακαρνανί¬ 
ας, ως μέλος της επιτροπής, 

3. Πολίτης Παναγιώτης, Αντιπλοίαρχος Α/Σ, Λιμεναρ¬ 
χείου Πρεβέζης, ως μέλος της επιτροπής, 

4. Τζιώλης Δημήτριος, Τ οπογράφος Μηχανικός, Προϊστά¬ 
μενος της Διεύθυνσης Πολεοδομίας της Νομαρχιακής Αυ¬ 
τοδιοίκησης Αιτωλοακαρνανίας, ως μέλος της επιτροπής 
(παρότι ειδοποιήθηκε έγκαιρα δεν προσήλθε), απών και 

5. Παπαδοπούλου Ευρυδίκη, Τμηματάρχης της Δν/σης 
Περιβάλλοντος και Χωροταξίας της Γ ενικής Διεύθυνσης 
της Περιφέρειας Δυτικής Ελλάδας, ως μέλος της επιτρο¬ 
πής (παρότι ειδοποιήθηκε έγκαιρα δεν προσήλθε), απούσα, 
αποτελούντες την Επιτροπή καθορισμού των ορίων του Αι- 
γιαλού και παραλίας δυνάμει του άρθρου 3 του ν. 2971/2001 
συγκληθείσα κατόπιν του υπ’ αριθμ. 2467/410/245/17.9.2007 
εγγράφου του Προέδρου αυτής, μεταβήκαμε επί τόπου 
στην προαναφερόμενη περιοχή σήμερα 25.9.2007. Γραμ- 
ματέας της Επιτροπής ορίζεται η Τζωρτζοπούλου Μαρία, 
η οποία είναι υπεύθυνη για την τήρηση του πρακτικού και 
αφού διαπιστώθηκε απαρτία και λαβόντες υπόψη: 

> Την από 5.7.2007 αίτηση της εταιρίας «ΚΑΛΛΙΕΡΓΕΙΕΣ 
ΥΔΡΟΒΙΩΝ ΟΡΓΑΝΙΣΜΩΝ Α.Ε.-ΑΝΔΡΟΜΕΔΑ ΑΕ.» με την 
οποία αιτούνται τον εν θέματι καθορισμό, 

> Τα υπό του Σταύρου Κιτσάκη Τοπογράφου Μηχανι¬ 
κού, τοπογραφικά και υψομετρικά διαγράμματα, συντα- 
χθέντα τον Ιούνιο του 2007 σε μία (1) πινακίδα, σε κλί¬ 
μακα 1:1000, ελεγμένα για την ακρίβεια της αποτύπωσης 
στις 25.9.2007 από την Αργιαδίτη Ιωάννα, Αγρονόμο και 
Τοπογράφο Μηχανικό της Κτηματικής Υπηρεσίας Αιτωλ/ 
νιας και θεωρημένα από την ίδια, στις 15.10.2007, 

> Τις διατάξεις του ν. 2971/2001, 

> Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου ν. 2971/2001 
και ειδικότερα: 

α. Τη γεωμορφολογία του εδάφους για την οποία αναλυτικά 
αναφέρεται ότι: 

1. Η μορφολογία της ακτής συνίσταται από βραχώδη πρανή 
με απότομες κλίσεις και ύψη στέψης που κυμαίνονται από 
2-4μ. και χαλαρά ιζήματα (πέτρες, χαλίκια). 

2. Της ακτής συνέχονται εκτάσεις, λοφώδεις και ημι- 
πεδινές, έδαφος βραχώδες, εκτός σχεδίου. 

3. Το φυσικό όριο βλάστησης συνίσταται από θαμνώδη πυκνή 
φυσική βλάστηση (πουρνάρια, σχίνα) στην ζώνη παραλίας. 

β. Το γεγονός ότι στην περιοχή δεν εντοπίστηκαν παράκτιοι 
φυσικοί πόροι. 

γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι: ότι η περιοχή δεν προ¬ 
σβάλλεται από ισχυρούς ανέμους έντασης 7-10Β, κυρίως 
Βορειοδυτικές διευθύνσεις, εντάσεως 3-4Β. 


δ. Την μορφολογία του πυθμένα, ο οποίος συνίσταται από 
μεγάλα βάθη κοντά στην ακτή (ανώμαλος). 

ε. Τον τομέα ανάπτυξης κυματισμού σε σχέση με το 
μέτωπο της ακτής, όπ δηλαδή πρόκειται για ακτή με μικρό 
ανάπτυγμα πελάγους καθώς και το ότι μεγάλο ανάπτυγμα 
θαλάσσιας έκτασης συμβάλλει στην δημιουργία μεγαλύτερης 
έκτασης κυματικού πεδίου σε σχέση με κλειστές περιοχές 
που έχουν την ίδια ένταση ανέμου. 

στ. Την ύπαρξη προβλήτας μεταξύ των κορυφών Α8- 
Α9, για την εξυπηρέτηση της μονάδας ιχθυοκαλλιέργειας 
που λειτουργεί στον θαλάσσιο χώρο. 

ζ. Σύμφωνα με το Περιφερειακό Πλαίσιο Χωροταξικού 
Σχεδιασμού και Αειφόρου Ανάπτυξης Περιφέρειας Δυτικής 
Ελλάδος (ΦΕΚ 1470/Β79.10.2003) και μάλιστα από το χάρτη Δ. 
1.2. «Πρότυπο Χωρικής Ανάπτυξης-Παραγωγικής Δραστηριό¬ 
τητας» κλίμακας 1:800000, η περιοχή του αιγιαλού ευρίσκεται 
σε ενδεικτική ευρύτερη ζώνη αναζήτησης ελεγχόμενων δρα¬ 
στηριοτήτων τουρισμού-παραθερισμού. Επίσης, η ευρύτερη 
περιοχή χαρακτηρίζεται ως «Περιοχή Οργανωμένης Ανά¬ 
πτυξης Παραγωγικών Δραστηριοτήτων (Π.ΟΑΠ.Δ,)» για τον 
εκσυγχρονισμό και ανάπτυξη ιχθυοκαλλιέργειας. 

η. Το γεγονός ότι δεν υπάρχουν καταγεγραμμένα δημόσια 
κτήματα σε άμεση γειτνίαση με την παράκτια ζώνη, αλλά 
υπάρχει Διανομή του 1932 (απόσπασμα), 
θ. Το γεγονός ότι δεν υφίσταται Κτηματολόγιο., 
ι. Δεν έχουν καταγραφεί ευπαθή οικοσυστήματα και 
δεν έχουν θεσμοθετηθεί προστατευόμενες περιοχές. 

ΠΡΟΣΧΩΣΕΙΣ-ΕΠΙΧΩΜΑΤΩΣΕΙΣ-ΔΙΑΒΡΩΣΗ: Δεν διαπιστώ¬ 
θηκαν επιχωματώσεις όπως φαίνεται στο συνημμένο τοπο- 
γραφικό διάγραμμα το οποίο αποτελεί και αναπόσπαστο 
τμήμα της έκθεσης αυτής, αποφασίζουμε: 

1. Καθορίζουμε επί του ως άνω τοπογραφικού δια¬ 
γράμματος ως εξής: 

α) την οριογραμμή του αιγιαλού με κόκκινη πολυγω¬ 
νική γραμμή με στοιχεία Α1, Α2,..., Α23, Α24. 

β) Την οριογραμμή της παραλίας με συνεχή κίτρινη 
πολυγωνική με στοιχεία Π1, Π2,..., Π23, Π24. 

της οποίας οι κορυφές εξασφαλίζονται με ορθογώνιες 
από το κρατικό δίκτυο συντεταγμένων. 

Οι κορυφές των οριογραμμών εξασφαλίζονται από 
το Κρατικό Τριγωνομετρικό Δίκτυο οι συντεταγμένες 
αναφέρονται στο ΕΓΣΑ ’87.) 

Σημειώνεται ότι η οριογραμμή της παραλίας είναι 
παράλληλος από τη γραμμή αιγιαλού σε όλο το μήκος 
της και σε απόσταση ΙΟμέτρων. 

2. Η επιτροπή διαπίστωσε ότι δεν υφίσταται παλαιός 
αιγιαλός. 

3. Το σημείο Α24 ταυτίζεται με το Α23 (σημείο το¬ 
μής), προγενέστερου καθορισμού ορίων αιγιαλού με 
υπ’ αριθμ. 1047326/4526/Β0010/7.6.2000 (ΦΕΚ 400/τ. 
Δ73.7.2000) απόφαση Υπουργού Οικονομικών. 

Το παρόν συντάχηκε σε τέσσερα (4) αντίτυπα δύο 
σελίδων το καθένα και υπογράφεται ως ακολούθως. 

Ο Πρόεδρος 
ΓΕΩΡΓΙΟΣ ΔΑΛΛΑΣ 
Τα Μέλη 

ΙΩΑΝΝΑ ΑΡΓΙΑΔΙΤΗ ΠΑΝΑΓΙΩΤΗΣ ΠΟΛΙΤΗΣ 

Η απόφαση αυτή με την έκθεση της επιτροπής και 
τα τοπογραφικά διαγράμματα, να δημοσιευθούν στην 
Εφημερίδα της Κυβερνήσεως. 

Πάτρα, 14 Απριλίου 2008 
Ο Γ ενικός Γ ραμματέας Περιφέρειας 
ΣΠΥΡΙΔΩΝ ΣΠΥΡΙΔΩΝ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 78 % 

Αριθμ. 13713/13708 (2) 

Καθορισμός οριογραμμών υδατορεμμάτων 
Αστρακερής Δήμου Εσπεριών Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Το ν. 51/1987 (ΦΕΚ 26 Α/6.3.1987) για τον «καθορισμό 
των περιφερειών της χώρας κ.λπ.». 

2. Το ν. 3200/1955, άρθρο 8, περί «διοικητικής αποκε- 
ντρώσεως». 

3. Το ν. 2503/1997 (ΦΕΚ 107 Α/30.5.1997) περί «Διοίκη¬ 
σης, Οργάνωσης, στελέχωσης της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλων 
διατάξεων». 

4. Το ν. 2690/1999 (ΦΕΚ 45 Α/9.3.1999) περί «Κύρωσης 
του κώδικα διοικητικής διαδικασίας και άλλων διατά¬ 
ξεων». 

5. Τις διατάξεις του ν. 1650/1986 «Για την προστασία 
του περιβάλλοντος». 

6. Την παράγραφο 3β του άρθρου 5 του ν. 3010/2002 
«Εναρμόνιση του ν. 1650/1986 με τις Οδηγίες 97/11 Ε.Ε. 
και 96/61 Ε.Ε., διαδικασία οριοθέτησης και ρυθμίσεις 
θεμάτων για τα υδατορέματα και άλλες διατάξεις». 


7. Την υπ’ αριθμ. 57/2007 απόφαση του Δημοτικού 
Συμβουλίου του Δήμου Εσπερίων με θέμα «Οριοθέτη- 
ση υδατορέματος περιοχής Αστρακερής του Δήμου 
Εσπερίων», με την οποία γνωμοδοτεί θετικά στο υπ’ 
αριθμ. ΔΧΠΠ/8285/15.3.2005 έγγραφο (υποβολή σχε¬ 
τικής μελέτης) της Δ/νσης ΧΩ.ΠΟ.ΠΕ της Ν.Α. Κέρ¬ 
κυρας. 

8. Το γεγονός ότι με την απόφαση αυτή δεν προ- 
καλείται δαπάνη σε βάρος του προϋπολογισμού του 
Δημοσίου και του Νομού Κέρκυρας, αποφασίζουμε: 

Εγκρίνουμε τον καθορισμό οριογραμμών των υδατο¬ 
ρεμμάτων Αστρακερής του Δήμου Εσπερίων, σύμφωνα 
με τα θεωρημένα τεύχη από τη Διεύθυνση Χωροταξί¬ 
ας και Περιβάλλοντος της Νομαρχιακής Αυτοδιοίκησης 
Κέρκυρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 4 Ιουλίου 2008 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 34% 

